Projektas

PRIENŲ RAJONO savivaldybės TARYBA

SPRENDIMAS

DĖL PRIENŲ RAJONO SAVIVALDYBĖS TARYBOS 2023 M. GEGUŽĖS 25 D. SPRENDIMO NR. T3-127 „DĖL PRIENŲ RAJONO SAVIVALDYBĖS MERO REZERVO LĖŠŲ NAUDOJIMO TVARKOS APRAŠO PATVIRTINIMO“ PAKEITIMO

Nr.

Prienai

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 16 straipsnio 1 dalimi ir Lietuvos Respublikos biudžeto sandaros įstatymo 25 straipsniu, Prienų rajono savivaldybės taryba nusprendžia:

Pakeisti Prienų rajono savivaldybės mero rezervo lėšų naudojimo tvarkos aprašą, patvirtintą Prienų rajono savivaldybės tarybos 2023 m. gegužės 25 d. sprendimu Nr. T3-127 ,,Dėl Prienų rajono savivaldybės mero rezervo lėšų naudojimo tvarkos aprašo patvirtinimo“:

1. Papildyti 4¹ punktu ir jį išdėstyti taip:

„4¹. Ekstremalioji situacija ir ekstremalusis įvykis suprantami taip, kaip yra išdėstyta Lietuvos Respublikos krizių valdymo ir civilinės saugos įstatyme.“

2. Pakeisti 8 punktą ir jį išdėstyti taip:

„8. Fiziniai ir (arba) juridiniai asmenys, išskyrus Savivaldybės administraciją, norintys gauti lėšų iš Rezervo, pateikia motyvuotą laisvos formos prašymą Savivaldybės merui, kuriame nurodomi duomenys apie fizinį ir (arba) juridinį asmenį, banko sąskaita, į kurią bus pervedamos lėšos, pagrįsti skaičiavimai (sąmatos) ir (arba) išlaidas patvirtinančių dokumentų kopijos, Priešgaisrinės gelbėjimo tarnybos pažyma (gaisro atveju), nuosavybės teisę pagrindžiantys dokumentai ir kt.“

3. Papildyti 8¹ punktu ir jį išdėstyti taip:

„8¹. Savivaldybės administracijai lėšos ekstremaliosioms situacijoms ir (arba) ekstremaliesiems įvykiams likviduoti skiriamos šia tvarka:

81.1. Savivaldybės ekstremaliųjų situacijų operacijų centrui (toliau – ESOC) pateikus pasiūlymą ir Savivaldybės merui priėmus potvarkį, kuriuo skelbiama ekstremalioji situacija visoje savivaldybės teritorijoje arba jos dalyje, atliktiems ekstremaliosios situacijos likvidavimo darbams lėšos skiriamos mero potvarkiu pagal atliktų darbų sąmatą;	81.2. ESOC priėmus sprendimą, pagrindžiantį, kad įvykis atitinka bent vieną Vyriausybės nustatytą ekstremaliojo įvykio kriterijų, ekstremaliųjų įvykių likvidavimo lėšos mero potvarkiu skiriamos pagal atliktų darbų sąmatą.“

4. Pakeisti 9 punktą ir jį išdėstyti taip:

„9. Kitų fizinių ar juridinių asmenų prašymus nagrinėja Savivaldybės mero potvarkiu sudaryta komisija (toliau – Komisija), kuri sudaroma kiekvienu konkrečiu atveju.“

5. Pakeisti 11 punktą ir jį išdėstyti taip:

„11. Atsižvelgiant į Komisijos išvadą, Savivaldybės mero potvarkiu yra skiriamos arba neskiriamos lėšos iš Rezervo. Jei lėšos skiriamos pagal skaičiavimus (sąmatas), jos turi būti naudojamos tik toms reikmėms, kurios nurodytos mero potvarkyje dėl lėšų skyrimo, o atlikus 5 punkte nurodytų įvykių likvidavimo darbus, išlaidas patvirtinančių dokumentų kopijos pateikiamos Savivaldybės administracijos Buhalterijos skyriui.“

6. Pripažinti netekusiu galios 14 punktą.

Savivaldybės meras